b'\n_START_ARTICLE_\nSanto Stefano, Venecija\n_START_SECTION_\nPovijest crkve Santo Stefano\n_START_PARAGRAPH_\nPrvu crkvu na tom mjestu izgradili su augustinci heremiti u 13. stolje\xc4\x87u , kompletno je obnovljena u goti\xc4\x8dkom stilu u 14. stolje\xc4\x87u, a potpuno dovr\xc5\xa1ena tek u 15. stolje\xc4\x87u kad joj je Bartolomeo Bon isklesao mramorni portal 1442. i rozetu na glavnoj fasadi. Pored crkve stoji orginalni romani\xc4\x8dki zvonik sa oktogonalnim tamburom.\n_START_SECTION_\nIzgled crkve Santo Stefano\n_START_PARAGRAPH_\nCrkva Santo Stefano je ve\xc4\x87a trobrodna crkva, podjeljena masivnim stupovima koji nose drveni strop. Unutar sakristije \xc4\x8duvaju se dragocjena renesansna djela, uklju\xc4\x8duju\xc4\x87i tri velika platna Tintoretta (Posljednja ve\xc4\x8dera, Pranje nogu i Agonija u vrtu), jedno Raspelo Paola Veneziana, poliptih Bartolomeja Vivarinija i oltarna slika Sveta obitelj Palme Starijeg. U jednoj od bo\xc4\x8dnih kapela nalazi se nadgrobni spomenik Antonija Canove za senatora Giovannija Faliera (1808).'